નર્મદા જિલ્લા બજરંગદળના જીતેન્દ્ર કઠવાડીયા, એસ.એ. ઠાવા સહિતના આગેવાનોએ મુખ્યમંત્રીને સંબોધતું આવેદનપત્ર આપ્યું છે. જેમાં જણાવાયું છે કે, આપણા રાજયમાં રોજને રોજ મોટી સંખ્યામાં ગૌહત્યા કસાઇઓ દ્વારા કરવામાં આવી રહી છે. આ બાબતને ધ્યાન પર લાવવા માટે ગણેશ યુવક મંડળ તરફથી ગાય અને શિવાજી મહારાજની લાગણી વ્યકત કરવા માટે ડેકોરેશન કરવામાં આવ્યું હતું. શિવસેના યુવક મંડળનો આશય માત્ર ગાય અને ગૌરક્ષા અંગે લોકોને જાગૃત કરવાનો હતો. નર્મદા પોલીસ ગૌ હત્યાનો આટલો કડક કાયદો હોવા છતાં પણ કસાઇની પ્રતિમાની ચિંતા કરી તેને હટાવી લીધી છે. પોલીસની આવી કામગીરીનો બજરંગદળ સખત શબ્દોમાં વિરોધ કરે છે. કસાઇની પ્રતિમા હટાવવા માટે કોનું દબાણ હતું, કયાં કાયદા હેઠળ કસાઇની પ્રતિમા હટાવી હિદુ ધર્મની લાગણીની હત્યાવાળુ કૃત્ય કર્યું છે તેની નિષ્પક્ષ તપાસની માંગ કરવામાં આવી છે.